CELEX: 32014L0099
Language: lt
Date: 1413849600000
Title: 2014 m. spalio 21 d. Komisijos direktyva 2014/99/ES, kuria, siekiant priderinti prie technikos pažangos, iš dalies keičiama Direktyva 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų

23.10.2014   
            
            
               LT
            
            
               Europos Sąjungos oficialusis leidinys
            
            
               L 304/89
            
         KOMISIJOS DIREKTYVA 2014/99/ES
   2014 m. spalio 21 d.
   kuria, siekiant priderinti prie technikos pažangos, iš dalies keičiama Direktyva 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos direktyvą 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų (1), ypač į jos 8 straipsnį,
   kadangi:
   
               (1)
            
            
               Direktyvoje 2009/126/EB numatyta, kad prireikus jos 4 ir 5 straipsniai techniškai pritaikomi prie technikos pažangos siekiant užtikrinti darną su visais atitinkamais Europos standartizacijos komiteto (CEN) parengtais standartais;
            
         
               (2)
            
            
               2013 m. rugsėjo 25 d. CEN paskelbė standartus EN 16321–1:2013 ir EN 16321–2:2013. Standarte EN 16321–1:2013 nurodyti benzino garų grąžinimo sistemų, naudojamų degalinėse, tipo patvirtinimo bandymo metodai. Standarte EN 16321–2:2013 nurodyti bandymo metodai, skirti garų grąžinimo sistemoms degalinėse patikrinti;
            
         
               (3)
            
            
               siekiant užtikrinti darną su tais standartais reikia techniškai pritaikyti Direktyvos 2009/126/EB 4 ir 5 straipsnius;
            
         
               (4)
            
            
               šioje direktyvoje numatytos priemonės atitinka pagal Direktyvos 2009/126/EB 9 straipsnio 1 dalį įsteigto komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyva 2009/126/EB iš dalies keičiama taip:
   
               1.
            
            
               4 straipsnio 1 dalis pakeičiama taip:
               „1.   Valstybės narės užtikrina, kad nuo dienos, kurią II pakopos benzino garų grąžinimo sistemos pagal 3 straipsnį tampa privalomos, šių sistemų benzino garų sugaudymo veiksmingumas būtų 85 % arba didesnis ir tai patvirtintų gamintojas pagal EN 16321–1:2013 standartą.“
            
         
               2.
            
            
               5 straipsnio 1 dalis pakeičiama taip:
               „1.   Valstybės narės užtikrina, kad veikiančios II pakopos benzino garų grąžinimo sistemos benzino garų sugaudymo veiksmingumas būtų bent kartą per metus tikrinamas pagal EN 16321–2:2013 standartą.“
            
         2 straipsnis
   1.   Valstybės narės ne vėliau kaip 2016 m. gegužės 12 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. gegužės 13 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje 2014 m. spalio 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 285, 2009 10 31, p. 36.